
1833  -  27-  Februar  -  1943 
Visdomsordet  i    110  Aar. 


„Et  Visdomsord  til  Nytte  for  Højpræsternes  Raad,  for- 
samlet i  Kirtland,  til  Kirken,  og  ligeledes  for  de  Hellige  i 
Zion.  Tilsendes  med  Hilsen  —  ikke  som  en  Befaling  eller 
Tvang,  men  ved  Aabenbaring  og  Visdomsord,  der  påavi- 
ser Guds  Orden  og  Vilje  angaaende  de  Helliges  timelige 
Frelse  i  de  sidste  Dage.  Givet  som  et  Princip  med  For- 
jættelse, afpasset  efter  de  svages  Forfatning,  ja  de  aller- 
svageste blandt  alle  de  Hellige,  som  er,  eller  kan  kaldes 
hellige.  Se,  sandelig,  saa  siger  Herren  til  Eder:  Paa  Grund 
af  de  ondskabsfulde  Rænker,  som  er  og  vil  være  i  ond- 
skabsfulde Menneskers  Hjerter  i  de  sidste  Dage,  har  jeg 
advaret  Eder,  og  advarer  Eder  forud  ved  at  give  Eder 
dette  Visdomsord  som  Aabenbaring. 

Om  nogen  blandt  Eder  drikker  Vin  eller  stærk  Drik,  se 

det  er  ikke  godt,  heller  ikke  behageligt 
for  Eders  Faders  Aasyn,  uden  naar  I  for- 
samler Eder  for  at  nyde  Eders  Sakra- 
menter for  ham.  Og  se,  dette  burde  være 
Vin,  ja  ren  Vin  af  Vinstokkens  Frugt,  af 
Eders  egen  Tilberedning.  Og  atter,  stærke 
Drikke  er  ikke  for  Maven,  men  til  at  vaske 
Eders  Legemer  med.  Og  atter,  Tobak 
er  ikke  for  Legemet  heller  ikke  for  Maven,  den  er  ikke  til 
Nytte  for  Mennesket,  men  det  er  en  Urt  for  udvortes  Skade 
og  for  alt  sygt  Kvæg  og  bør  bruges  med  Visdom  og  Om- 
dømme. Og  atter,  hede  Drikke  er  ikke  for  Legemet  eller 
Maven. 

Og  atter,  sandelig  siger  jeg  Eder,  alle  sunde  Urter  har 
Gud  bestemt  for  Menneskets  Brug,  Nalur  og  Legemsbe- 
skaffenhed;  hver  Urt  i  sin  Tid  og  hver  Frugt  i  sin  Tid,  og 
alle  disse  skal  bruges  med  Maade  og  med  Taksigelse.  Ja, 
ogsaa  Kødet  af  Dyr  og  Luftens  Fugle  har  jeg,  Herren,  be- 
stemt for  Mennesket  at  bruge  med  Taksigelse.  Men  det 
skal  nydes  sparsomt.  Og  det  er  mig  velbehageligt,  at  det  kun 
skal  bruges  i  Vinterens  og  Kuldens  Tid,  eller  i  Hungersnød. 

Alt  Korn  er  bestemt  for  Menneskets  og  Dyrets  Nytte  til 
at  være  Hovedernæringsmiddel,  ikke  alene  for  Mennesket, 
men  for  Dyrene  paa  Marken  og  Fuglene  under  Himlen  og 
alle  vilde  Dyr,  som  løber  eller  kryber  paa  Jorden.  Og  disse 
har  Gud  skabt  til  Brug  for  Mennesket,  kun  i  Mangel  og 
stor  Hunger.  Alt  Korn  er  godt  til  Føde  for  Mennesket, 
saavel  som  Frugten  af  Vintræet,  og  det  som  bærer  Frugt, 
enten  det  er  i  Jorden  eller  ovenfor  Jorden.  Dog  er  Hvede 
for  Mennesket,  Majs  for  Oksen,  Havre  for  Hesten,  og  Rug 
for  Fjerkræ  og  Svin  og  alle  Markens  Dyr,  Byg  for  alle 
nyttige  Dyr  og  for  milde  Drikke,  som  ogsaa  andet  Korn. 

Alle  de  Hellige,  som  ihukommer  at  holde  og  gøre  efter 
disse  Ord  og  vandrer  i  Lydighed  efter  Befalingerne,  skal 
erholde  Lægedom  for  deres  Navle  og  Marv  for  deres  Ben, 
og  de  skal  finde  Visdommens  og  Kund- 
skabens Skatte,  ja  skjulte  Skatte;  og  de 
skal  løbe  og  ikke  blive  trætte,  og  de 
skal  gaa  og  ikke  blive  matte.  Og  jeg,  Her- 
ren, giver  dem  den  Forjættelse,  at  Dødens 
Engel  skal  gaa  dem  forbi,  ligesom  Isra- 
els Børn,  og  ikke  ihjelslaa  dem. 

Amen. 

(Lærdommens  og  Pagtens  Bog,  89.  Kap.) 

To  Læger  og  Radioens  Gymnastikleder 

udtaler  sig  om  Visdomsordet. 

Vi  har  i  Anledning  af  1 10  Aarsdagen  bedt  tre  fremragende 
Personligheder  paa  det  fysiologiske  Omraade  om  at  udtale  sig 
om  Visdomsordet.  Hver  især  af  de  tre  vil  være  Læserne 
velkendt  fra  Aviser,  Litteratur  og  Radio,  men  for  Fuldstæn- 
dighedens Skyld  skal  vi  alligevel  præsentere  hver  enkelt. 

Kaptajn  I.  P.  Jespersen  har  gennem  en  Aarrække  været 
Leder  af  Radioens  Morgengymnastik.  Hans  .Stavsystem" 
er  blevet  verdensberømt  og  banebrydende  for  Legemskul- 
turen.  Kaptajn  Jespersen  siger  i  en  Telefonsamtale: 

„Jeg  har  ikke  svaret  paa 
Deres  Henvendelse,  for- 
di jeg  f  inder,  at  Vi  sd  oms- 
ordet  ligger  i  et  langt 
højere  hygiejnisk  Plan, 
end  det,  jeg  lever  paa. 

Jeg  hader  alt,  hvad  der 
er  skinhelligt,  og  det  vilde 
det  være,  hvis  jeg  lovpriste 
en  Leveregel,  som  jeg  ikke 
selv  følger.  Men  jeg  kan 
sige,  at  jeg  nærer  den 
dybeste  Respekt  for  det 
Ideal,  som  Visdomsordet 
frembærer,  og  jeg  aner- 
kender det  Arbejde,  som 
Deres  Kirke  udfører  for 
Sundheden.  Det  er  et  glim- 
rende Ord,  der  er  fuldgyl- 
digt i  alle  Retninger. 
De  nævner  i  Deres  Brev  Dr.  Hindhede,  og  jeg  tror,  at 
han  vil  kunne  give  Dem  et  tilfredsstillende  Svar.  Han 
lever  paa  det  højeste  hygiejniske  Plan,  saa  nær  Fuldkom- 
menheden, som  jeg  tror  noget  Menneske  vil  kunne.  Og 
ligeledes  Dr.  Johanne  Christiansen,  hvis  Levemaade  jeg  ikke 
kender,  men  hvis  videnskabelige  Forsøg  og  Resultater  er 
fremragende".  (Blad  om  til  næste  Side) 

Dr.  Mikkel  Hindhede  er  Ernæringsvidenskabens  „grand 
old  man".  Gennem  en  Menneskealder  har  han  kæmpet  og 
stridt  for  sine  Ideer,  som  i  mange  Aar  forkætredes  af  den 
officielle  Lægevidenskab,  men  som  Tiden  slog  fast  som 
rigtige.  Han  er  ikke  den  teoretiske  Videnskabsmand  alene, 
men  den  praktiske  Forsker,  som  aldrig  har  været  bange 
for  at  gaa  i  Spidsen  i  Efterlevelse  af  sine  Leveregler: 


„Jo,  Joseph  Smith's  Visdoms- 
ord  om,  at  til  sund  Føde  hører 
Afholdenhed  fra  Vine,  stærke 
Drikke  samt  Tobak  og  hede  Drikke 
og  Maadeholdenhed  i  Spisningen 
af  Kød,  —  er  jo  ganske  det  samme 
som  jeg  nu  har  prædiket  i  en 
Menneskealder". 


Dr.  med.  Johanne  Christiansen  er  den  moderne  Forfægter  af 
Lægevidenskabens  Teorier.  Aldrig  bange  for  at  være  Midt- 
punktet i  Sensationer  og  hede  Debatter  har  hun  Gang  paa 

Gang  chokeret  Borgerska- 
bet ved  kategoriske  Er- 
klæringerom tidligere  hævd- 
vundnePrincipper. Paa  Bag- 
grund heraf  er  hendes  Ud- 
talelse om  Visdomsordet 
saa  meget  mere  bemærkel- 
sesværdig: 

„Jeg  skal  ikke  udtale  mig 
om,  hvorvidt  jeg  anser  Vis- 
domsordet for  helt  rigtigt 
i  alle  Dele;  jeg  synes  nem- 
lig, at  Tilhængerne  af  Deres 
smukke  Religion  skal  følge 
dens  Bud  uden  at  forvirres 
af  for  mange  Kommentarer". 

BUDSKAB 

fra  Kirkens  første  Præsidentskab. 

(Fortsat  fra  sidste  Nr.) 

FORÆLDRE. 

En  af  Herrens  Befalinger  til  Adam  og  Fva  var:  »Mang- 
foldiggør eder  og  opfyld  Jorden.«  Han  har  gentaget  denne 
sin  Befaling  i  vore  Dage.  I  denne  sidste  Tidernes  Fyldes 
Husholdning  har  han  atter  igen  aabenbaret  det  evige  Ægte- 
skabsprincip. Han  har  atter  gengivet  Fuldmagten  til  at  indga.i 
i  den  evige  Ægteskabspagt  til  Jorden  og  har  sagt,  at  det  er 
den  eneste  rette  Maade  at  forene  Mand  og  Hustru  og  det 
eneste  Middel,  hvorigennem  det  hellige  Familieslægtsskab  kan 
fortsættes  i  Evigheden.  Han  har  sagt,  at  dette  evige  Slægt- 
skabsforhold kun  kan  oprettes  gennem  de  Ordinancer,  som 
udfores  i  Herrens  hellige  Tempel.  Derfor  skulde  hans  Folk 
kun  vies  i  hans  Tempel. 

Herren  har  sagt,  at  det  er  enhver  Mands  og  Hustrus  Pligt 
at  adlyde  Guds  Befaling  »at  mangfoldiggøre  sig  og  opfylde 
Jorden,«  saa  at  de  Legioner  af  Aander,  som  venter  paa  at 
iklæde  sig  jordisk  Tabernakel,  maatte  komme  herned  paa 
Jorden,  og  gennem  Guds  store  Plan  blive  fuldkomne  Sjæle, 
thi  foruden  dette  kostelige  Hylster  kunde  de  ikke  skride 
fremad  til  deres  af  Gud  planlagte  Bestemmelse.  Derfor 
skulde  enhver  Mand  og  Hustru  blive  en  Fader  og  Moder  i 
Israel  til  Børn  fødte  i  den  hellige,  evige  Pagt. 

Ved  at  bringe  disse  udvalgte  Aander  til  Verden,  iklæder 
Forældrene  sig  den  helligste  Forpligtelse  til  disse  Aander  og 
til  Herren  selv,  —  idet  disse  Aanders  Skæbne  for  en  stor 
Del  beror  paa  den  Vejledning  og  Opdragelse,  som  For- 
ældrene giver  dem. 

Ingen  Fader  eller  Moder  kan  undgaa  denne  Pligt  eller 
dette  Ansvar.  Herren  vil  holde  dem  strengt  ansvarlige  derfor. 
Ingen  dødelig  kan  paatage  sig  et  større  Ansvar  end  dette. 

Moderskabet  bliver  saaledes  en  hellig  Kaldelse,   en   hellig 

Kan  Visdomsordet  faa  nogen  smukkere  Hyldest?  Og 
læs  saa  dette  berømmede  Visdomsord,  der  er  en  af  Pillerne  i 
Mormonismen,  paa  de  foregaaende  Sider.  js. 

Mission  for  at  udføre  Herrens  Planer,  en  hellig  Indvielse  ti! 

at  tage  imod  disse  Aander,  som  holdt  deres  første  Prøve- 
stnnd.  De,  som  holder  deres  anden  Prøvestand  skulde  krones 
med   mere  Herlighed  i  al   Evighed.  (Abr.  3:  26). 

Denne  Moderskabets  guddommelige  Tjeneste  kan  kun  ydes 
af  Mødre.  Den  kan  ikke  overlades  andre  Sygeplejersker 
kan    ikke   udfore   denne   Tjeneste;   almene  Indretninger  heller 

ikke;  lejet  Hjælp  kan  det  ikke kun  en  Moder  kan  det 

med  Bistand  af  Faderen,  Brødre  og  Søstre,  der  elsker  hende; 
kun  disse  kan  yde  den  rette  vaagne  Omsorg. 

Den  Moder,  som  anbetror  sit  Barn  til  andres  Omsorg,  for 
at  1 1  ti  n  selv  kan  udføre  andet  Arbejde,  det  være  siv:  for  Guld. 
Navnkundighed  eller  medborgerlig  Tjeneste,  burde  tænke  paa, 
at  »et  Barn  overdraget  til  sig  selv,  drager  Skam  over  dets 
Moder.«  (Ordspr.  29:  15).  Herren  har  sagt  i  vor  Tid,  at  om 
Forældre  ikke  lærer  deres  Born  Kirkens  Lærdomme,  »saa 
hviler  Synden  paa  Forældrenes  Hoved.«  (Pagtens  Bog  f>8: 
25). 

Moderskabet  staar  det  guddommelige  nær.  Det  er  det 
største  og  helligste  Kald  en  Kvinde  kan  paatage  sig.  Det  an- 
bringer hende  nær  Englene,  om  hun  ærer  sit  hellige  Kald. 
Til  I  Mødre  i  Israel  siger  vi:  Gud  velsigne  og  bevare  eder, 
og  give  eder  Styrke  og  Mod,  Tro  og  Kundskab,  Kærlighed  og 
Indvilgelse  i  at  opfylde  eders  Pligter,  saa  at  I  kan  ære  eders 
Kaldelse. 


ENIGHED. 

Herren  har  i  denne  Husholdnig  sagt  til  sine  Hellige: 
»Jeg  siger  eder,  vær  eet,  og  dersom   I   ikke  er  eet,  er   I 
ikke   mine.«   (Pagtens  Bog  38:27). 

I  den  Tid,  vi  lever  nu,  opstaar  der  mange  Problemer,  der  er 
nye  for  os  alle,  men  især  for  den  unge  Generation  —  de,  der 
ikke  har  megen  Livserfaring,  og  hvis  Kundskab  er  begrænset 
og  ufuldkommen.  Mangel  paa  Tro,  Ateisme,  Ukyskhed,  Umaa- 
deholdenhed,  Mangel  paa  Ære,  Gerrighed  —  baade  personlig, 
politisk  og  national  —  er  større  i  Dag  end  nogensinde  for. 
Dé  drager  og  skubber  os  ind  paa  nye  Virksomhedsoinraader, 
ind  i  nye  Tankeretninger.  De  foraarsager,  at  Troen  bliver 

vaklende,  de  undergraver  Moralen,  forurener  Folkenes  Liv. 
De  har  bragt  mange  Mennesker  saa  meget  ud  af  Ligevægt  — 
økonomisk,  socialt,  politisk  og  religiøst  -  -  at  de  staar  i  Fare 

for  at  falde.  Satan  forer  Krig  mod  al  den  Visdom,  hvormed 
Mennesket  er  begavet  under  lavets  Erfaringer.  Han  forsøger 
at  nedbryde  og  tilintetgøre  selve  Grundvolden,  paa  hvilken 
Sammenholdet,  Regering  og  Religion  hviler.  Hans  Hensigt 
er  at  faa  Mennesket  til  at  hengive  sig  til  samme  Teorier,  som 
han  lokkede  deres  Forfædre  til,  og  som  de  forkastede,  da  de 
fandt  dem  bristefærdige,  upraktiske  og  ruinerende.  Hans  Pla- 
ner gaar  ud  paa  at  forstyrre  Freden  or  Friheden  —  økono- 
misk,  politisk  og  religiøs  —  or  i  deres  Sted  at  hidføre  det 
Største  or  mest  omfattende  Tyranni,  der  nogensinde  har 
tynget  Menneskeheden.  Han  arbejder  under  en  saa  fuldkom- 
men MaskeriiiR,  at  mange  hverken  gennemskuer  ham  eller 
hans  Metoder.  Der  findes  ingen  Forbrydelse,  som  han  viger 
tilbage  for  at  begaa,  ingen  Skændighed,  som  han  ikke  vil 
lokke  til,  ingen  Plage,  han  ikke  vil  sende  ud  over  Jorden, 
intet  Hjerte,  han  ikke  vil  knuse,  intet  Liv,  som  han  ikke  vil 
tage,  ingen  Sjæl,  som  han  ikke  vil  fordærve.  Han  kommer 
som  en  Tyv  om  Natten,  han  er  en  Ulv  i  Faareklæder.  Uden 
at  Menneskene  aner  det,  føres  de  ad  Baner,  der  leder  til  For- 
dærv. Satan  har  aldrig  haft  et  saa  stærkt  Greb  om  denne 
Generation,  som  han  har  nu. 

Midt  i  alle  disse  Løgne  og  Bedragerier,  Elendighed  og  Øde- 
læggelse og  Pod,  dette  sydende  Kaos.  er  Kristi  Evangeliums 
Principper  og  den  almægtige  Guds  Præstedomme  og  Magt 
de  eneste  frelsende  Kræfter  paa  Jorden.  Kristi  Kirke  staar 
som  den  eneste  Indehaver  af  disse  mægtige  Kræfter,  som 
vi  ikke  besidder  til  vor  egen  Velsignelse  og  Ophøjelse,  men 
som  er  anbetroet  os  til  at  forvaltes  til  hele  Menneskehedens 
Velfærd,  for  dem,  der  nu  lever,  for  dem.  der  er  døde  og  for 
dem,  der  skal  fødes  i  Fremtiden,  saa  at  alle.  der  vil  modtage 
og  adlyde  Evangeliet,  kan  blive  frelst  og  ophøjet. 

I  denne  Stilling  har  vi  det  allerhelligste  og  vigtigste  An- 
svar og  Forpligtelse,  som  Gud  kan  give  Menneskene  for 
hvilket  Gud  vil  holde  os  strengt  ansvarlige.  I  dette  Øjemed 
maa  vi  indvi  alt,  hvad  vi  ejer,  alt  hvad  vi  er  og  alt,  hvad  vi 
kan  blive. 

I  den  Kamp,  vi  maa  fore  for  at  bringe  Retfærdighed  ok 
frelse  til  Menneskene,  maa  vi  staa  Skulder  ved  Skulder  ok 
gaa  fremad  som  eet  —  vi  maa  være  enige.  Vi  opfordrer  tfte 
Kirkens  Medlemmer  til  at  tage  Del  i  denne  herlige  Strid  for 
at  tilintetgøre  Synd  Og  indføre  Retfærdighed.  Vi  maa  for- 
stærke vore  Forsætter,  forny  vore  Beslutninger,  forny  vore 
Pagter,  tjene  Gud  og  holde  lians  Bud. 

Line  fra  den  store  Strid  i  Himmelen  til  nu  har  de  store 
Retfærdighedens  Armeer  mareheret  under  eet  Banner.  De  har 
været  lydige  mod  ham,  der  staar  som  Overhovedet.  De  ok 
vi  har  ikke  holdt  os  saa  at  sige  »nogle  til  Paulus,  til  Apollos, 
til  Kefas,  nogle  til  Johannes,  nogle  til  Moses  og  nogle  til  Elias, 
Og  nogle  til  Esaias  og  nogle  til  Enok«,  thi  alle,  der  er  in- 
tolerante, arver  ikke  det  celestiale  Rige.  For  at  krones  med 
den  celestiale  Herlighed  maa  vi  »annamme  Kvangeliet  og 
Jesu  og  Profeternes  Vidnesbyrd  og  den  evige  Pagt.«  (Pag- 
tens Bog  76:  100,  101). 

Herren  har  selv  organiseret  os  til  denne  store  Strid  mod 
Uretfærdigheden,  hvilket  var  forudset  for  Jordens  Grundvold 
blev  lagt.  Det  er  ham,  der  har  foreskrevet  Reglerne  for  os, 
medens  vi  virker  paa  dette  Arbejdsfelt.  Han  har  sat  Profeten 
som  vort  Hoved,  som  sit  Talerør  paa  Jorden  og  har  givet 
ham  Fuldmagt  til  at  lede  os  i  denne  Kamp.  Den,  der  ikke 
adlyder  eller  som  negligerer  dette  Overhoved  er  en  For- 
rædder  mod  Herrens  Værk.  Han  maa  uddrive  saadanne  al 
sit  Folk,  der  ikke  angrer  og  forbedrer  sig. 

Vi,  der  tjener  Herrens  Sag,  maa  tjene  med  fuld  Loyalitet 
og  Hengivenhed.  Vi  maa  give  Agt  paa  hans  Instruktioner. 
ingen  faar  Lov  til  at  forandre  Principperne,  Ordinancerne, 
Ritualerne  og  Ceremonierne—  faa  som  de  er.  Herren  kaster 
dem  ud,  der  »overtræder  hans  Love,  forvender  haus  Skikke 
ok  gor  den  evige  Pagt  til  intet«. 

Evangeliets  Principper  omfatter  alt  —  de  er  evige,  uende- 
lige, den  højeste  Sandhed.  De  passer  til  enhver  Situation, 
hvert  Problem,  der  kan  opstaa  i  Menneskets  Liv.  Der  findes 
intet  lokalt  Problem  eller  Situationer,  det  være  sig  i  Grene 
eller  Missioner,  der  ikke  kunde  løses  gennem  disse  Prin- 
cipper. Det  passer  sig  ikke  for  nogen  Embedsmand  i  Kirktn 

eller  Medlem  selv  at  udarbejde  en  anden  Vej  end  den,  der 
allerede  er  bestemt.  Noget  saadant  vilde  føre  til  Uorden,  og 
Herrens  Hus  er  et  Ordens  Hus.  Naar  nye  Oplysninger  og 
Instruktioner  behøves,  vil  Herren  kundgøre  dem  gennem  sin 
Repræsentant.  Hvad  vi  skulde  gøre  er  at  søge  Visdom  og  til- 
lempe de  gamle  og  nye  Principper  i  de  nye  Situationer.  Vi 
maa  ikke  tro,  at  Mennesket  for  nylig  er  forandret  til  sine 
væsentlige  egenskaber  eller  Vaner,  thi  det  er  ikke  Tilfældet; 
alt  det,  der  er  sket  i  vor  Tid,  er  at  nogle  fundamentale  Pas- 
sioner, som  Mennesket  gennem  Generationer  har  bragt  under 
Kontrol,  nu  er  brudt  løs.  Det  er  ikke  nye  Passioner.  Vi  er  i 
Besiddelse  af  de  Principper,  der  engang  underkuede  Menne- 
skene; Menneskene  fik  disse  Principper  fra  Begyndelsen  for 
og  til  dette  bestemte  Formaal.  Nu  maa  vi  atter  tillempe  disse 
Principper  for  at  overvinde  Fjenden  til  Retfærdigbeden.  Det 
er  ikke  nogen  ny  Verden;  det  er  den  gamle  og  syndefulde 
Verden,  som  er  kommet  igen.  Vi  maa  atter  engang  erobre 
den  og  forynge  den. 

Vi  maa  klynge  os  fast  til  den  strenge  Enkelhed  ved  de  Prin- 
cipper, som  Jesus  kerte,  ved  den  simple  Enkelhed  i  Ordi- 
naucerne,  som  han  fastsatte;  hverken  Elegance  eller  Pomp 
eller  noget  omhyggeligt  udarbejdet  Ritual  eller  Ceremoni 
har  hjemme  der.  Vi  maa  holde  den  evige  Pagt. 


TIL   MÆNDENE    I    KRIGSTJENESTEN. 

Til  vore  Mænd  overalt  i  Beredskabs-  og  Militærtjenesten 
sender  vi  kærlige  Hilsener.  Vi  indprenter  eder  vort  Bud- 
skab, fornyer  vore  Formaninger  og  Velsignelser.  I  en  Bon, 
der  daglig  opsendes  til  vor  himmelske  Fader  beder  vi  for 
eder,  at  I  maa  leve  retfærdigt,  blive  bevarede,  at  Gud  snart 
maatte  gennemføre  sine  bestemte  Hensigter  blandt  Nationer- 
ne, saa  at  der  maatte  blive  Fred  paa  Jorden,  og  at  I  maatte 
blive  hjemsendt  til  eders  kære,  lige  saa  rene  som  I  var  den 
Dag,  I  forlod  dem. 

Vor  bestandige  Bøn  er,  at  Gud  vil  give  os  Visdom  til  at 
lede  eder  i  eders  opofrende  Tjeneste  for  Fædrelandet. 

Vi  gør  os  alle  Anstrengelser  for  at  hjælpe  eder,  saa  at 
Veje  maatte  aabne  sig  for  os.  Da  I  ofte  flytter  Lejrplads,  ef- 

tersom  Tjenesten  kræver  det,  øges  vore  Besværligbeder.  Men 
vi  skal  gøre  alt,  hvad  vi  kan.  Vi  er  i  hærd  med  at  danne  en 
særlig  Komite,  hvis  Virksomhed  skal  bestaa  i  at  udarbejd',' 
og  gennemføre   Planer   til  at  opretholde   Forbindelsen   med 

eder  i  Militærtjenesten. 

Vi  ved,  at  en  af  de  største  Velsignelser,  der  kan  skænkes 
eder  er  opmuntrende  Breve  fra  eders  kære  i  Hjemmet,  hvor- 
ioi  vi  paa  det  mest  indtrængende  anmoder  eders  kære  ofte 
at  skrive  til  eder.  Ingen  Forældre  skulde  lade  en  Uge  gaa 
hen  uden  at  sende  Brev  til  Sønnerne,  der  er  indkaldt  til  Mili- 
tærtjeneste. Hustruer  og  Kærester  burde  skrive  ofte.  Hver 
eneste  Biskop  eller  hans  Raadgivere  skulde  i  det  mindste 
skrive  en  Gang  om  Maaneden  til  hvert  Medlem  af  hans  Me- 
nighed, der  gør  Krigstjeneste,  og  det  burde  enhver  Præsident 
for  et  Præstedømskvorum  ogsaa  gøre.  Det  er  det  mindste 
vi  kunde  gøre  for  eder,  der  ofrer  alt  paa  Fædrelandets  Be- 
faling. 

I  Brødre,  der  er  indkaldt,  er  blevet  opfordret  til  under  vor 
Anvisning  at  organisere  Ungdomsforeningsgrupper  i  eders 
Lejr,  saa  at  I  baade  kan  have  en  Smule  Rekreation  og  faa 
eders  aandelige  Behov  tilfredsstillet.  Qaa  i  Gang  med  dette, 
efter  at  I  har  raadført  eder  med  hinanden.  I  kan  i  eders 
Sammenkomster  gennem  Præstedømmet  administrere  Nad- 
veren, administrere  til  de  syge,  undervise  hverandre  og  ud- 
fore Retfærdighedens  Gerninger.  I  kan  gennem  Troen  paa 
Jesus  Kristus  opbygge  og  bistaa  hinanden.  Denne  vil  bestaa, 
uaar  alt  andet  synes  at  have  taget  Flugten. 

Vi  er  villige  til  at  sende  eder  Kirkens  Bøger  og  Brochurer, 
alt  efter  Ønske. 

Vi  ønsker  at  give  eder  den  aandelige  Vederkvægelse,  Trøst 
og  Opmuntring,  som  vi  raader  over.  Vi  og  Brødrene  samt 
alle  Kirkens  Medlemmer  beder  bestandigt  for  eder.  Og  atter 
beder  vi  her:  Maa  Herren  velsigne  og  bevare  eder  og  holde 
eder  ubesmittede. 

Vi  beder  eder  erindre,  at  eders  Retfærdighed  er  en  Sag 
helt  og  holdent  mellem  eder  og  eders  Gud.  Vi  andre  kan  for- 
mane opmuntre  og  støtte,  men  kun  I  selv  kan  vinde  Sejren  for 
eders   Frelse,   gennem  eders   himmelske   Faders   Kærlighed, 

Barmhjertighed  og  Naade.  Han  vil  atter  være  nær  hos  eder, 
naar  I  lever  retfærdigt,  hvad  end  eders  Lod  maatte  blive. 

KRIGEN. 

Vi  fornyer  den  Erklæring,  som  vi  gjorde  i  Aprilkonferen- 
cens Budskab,  at  Kirken  —  i  Lydighed  mod  Herrens  direkte 
Befaling,  der  gaves  os  for  mere  end  et  Hundrede  Aar  siden 
(Da  vi  blev  befalet  til  »at  ophore  med  Krig  og  udraabe 
Fred«;  Fagtens  Bog  98:16)  -  er  og  maa  være  Modstandere 
af  Krig,  thi  Krig  er  fra  Satan,  og  denne  Kirke  er  Kristi  Kirke, 
som  forkynder  Lied  og  Retfærdighed  Og  Menneskenes  Bro- 
tierskab. 

Vi,  Kirkens  første  Præsidentskab,  der  udvalgtes  og  ordi- 
neredes til  at  staa  som  Ledere  af  Frelserens  Kirke,  som  Ef- 
terfølgere af  den  ydmyge  Jesus,  og  som  forsøger  at  leve 
efter  hans  Evangelium  og  Befalinger,  vi  maa  henvende  os 
tii  Nationernes  Ledere,  vi  maa  opfordre  dem  til  at  befale,  at 
det  djævelsk  inspirerede  Slagteri  af  Verdens  Mænd,  der  nu 
gaar  for  sig,  og  som  yderligere  skal  udvides,  maa  høre  op. 

Vi  fornyer  vor  Erklæring,  at  mellemfolkelige  Stridigheder 
og  Konflikter  burde  afgøres  paa  fredelig  Vis,  Dette  er  Her- 
rens Regeringsmetode. 

Vi  opfordrer  alle  Verdens  Statsmænd  til  at  føre  et  ret- 
færdigt Tilsyn  med  Landenes  Affærer,  og  at  gøre  en  for  alle 
Parter  retfærdig  Afslutning  paa  denne  Krig.  De  kunde  gøre 
dette,  dersom  de  er  besjælede  og  ledede  af  Kristi  Aand.  De 
grædende  Mødre,  de  forarmede  Hustruer,  de  faderløse  Børn 
over  hele  Jorden  fordrer,  at  I  gør  dette.  Kun  paa  denne 
Maade  kan  sand  Fred  opnaas;  det  gaar  aldrig  med  væbnet 
Magt.  Ophidsede  Militære  og  Ledere  med  Mord  i  Hjertet  vil 
blot  foraarsage,  at  Freden,  hvis  den  afsluttes  uhæderligt,  blot 
bliver  Optakten  til  en  ny  Krig. 

Vi  formaner  uophørligt  Guds  hellige  Pagtens  Folk  i  hele 
Verden  til  at  bede  i  Tro  paa  Gud,  ikke  at  tvivle  paa,  at  han 
kan  fremme  sine  Planer  og  give  Freden  tilbage  til  Jorden, 
til   Velsignelse   for  hans  Børn. 

TIL  KIRKENS  EMBEDSMÆND   OG   MEDLEMMER. 

Vi  udgyder  vort  Hjertes  Taknemmelighed  til  vor  himmel- 
ske Fader  for  Kirkens  trofaste  Medlemmer,  uden  hvilke  Kir- 

kcns  Virksomhed  vilde  aftage.  Vi  takker  oprigtigt  vore  tro- 
faste Medlemmer  for  deres  loyale  Bistand  og  Støtte  mod 
deres  Grens-  og  Missionsembcdsmænd  og  mod  Kirkens  Ge- 
neralautoriteter. Dersom  de  ikke  gjorde  dette,  vilde  Kirkens 
Tilvækst  og  Stabilitet  lide  derunder. 

Vi  takker  Herren  for  de  Helliges  Tro,  de  har  vist  gennem 
Tiende  og  Fasteoffer.  Til  dem  fornyer  vi  Herrens  Løfte  gen- 
nem Profeten  Malakias  i  det  gamle  Israel,  at  Herren  vil 
aabne  Himlens  Sluser  og  udgyde  sine  Velsignelser  over  dem. 

Vi  er  ogsaa  taknemmelige  for  de  Helliges  Beredvillighed 
til  at  støtte  Kirkens  »Sikkerhedsplan«.  Vi  fæstner  Opmærk- 
somheden paa  de  ofte  udtalte  officielle  Advarsler  om,  at  der 
sikkert  vil  blive  Mangel  paa  mange  af  Livets  Fornødenheder. 
Vi  erklærer,  at  Hensigten  med  Sikkerhedsplanen  er  at  hjælpe 
Folket  under  saadanne  Omstændigheder.  Vi  formaner  atter 
med  Hjerte  og  Sjæl  de  Hellige  til  med  Liv  og  Sjæl  at  støtte 
denne  Plan  i  fuldeste  Udstrækning. 

Vi  takker  Kirkens  Præstedømme  for  dets  forøgede  Ak- 
tivitet og  Opofrelse.  Det  hviler  paa  dets  Medlemmer  at  føre 
Herrens  Værk  frem.  Vi  siger  til  eder  Brødre,  der  er  i  Be- 
siddelse af  Guds  hellige  Præstedømme,  og  som  er  blevet 
ordineret  til  eders  høje  og  hellige  Kald  som  Herrens  Tjenere, 
der  ejer  hans  Fuldmagt:  Vær  tro  mod  det  guddommelige 
Kald,  som  I  har  faaet,  ær  eders  Embedsmænd  og  søg  til  Her- 
rens Velsignelser. 

Vi  er  Hjælpeorganisationerne  taknemmelige  for  deres  Ar- 
bejde. Forsøg  alvorligt,  baade  i  Aand  og  Bogstav,  at  udføre 
de  Instruktioner,  der  Tid  efter  anden  sendes  eder;  at  handle 
paa  anden  Vis  vil  blot  fremkalde  Bekymring  og  mindske  det 
gode,  der  skulde  udføres  af  eder. 

Vi  takker  atter  Kirkens  Embedsmænd  for  deres  opofrende 
Tjeneste.  Herren  vil  give  dem  mangfoldige  Velsignelser  for 
de  store  Byrdie^,,  de  bærer  i  hans  Tjeneste, 

Til  sidst  takker  vi  Generalautoriteterne  for  deres  Hen- 
givenhed for  Herrens  Sag,  for  den  Hjælp  og  Støtte,  de  yder 
os,  Det  første  Præsidentskab,  saa  at  vi  kan  bære  det  store 
at  lede  Folket  i  disse  vanskelige  Tider. 

Vi  beder  Herren  udøse  sine  bedste  Velsignelser  over  alle. 

(Fortsættes) 

LANDET   RUNDT 


Aalborg.  Grensforstanderskabel 

ok  dermed  alle  Bestyrelser  og; 
funktionærer  er  blevet  afløsl  og 

nye  indsat.  Som  Grensforstan- 
der,  Raadgivere  ok  Sekretær  vir- 
ker nu:  Arnold  Bukke,  Sardus 
Sørensen,  Alvin  Olsen  og;  Peter 
Hansen.  Som  Præsidenter  er 
indsat:  Kv.Hj.F. :  Thora  Sand- 
berg,  Sond.sk.:  Emil  Sandberg, 
U.M.F.:  Børge  Klitgaard,  U.K.F  : 
Mary  Sandberg,  Primary:  Anna 
Christensen. 

Arbejdet  gaar  godt  fremad. 
Søndagsskolen  bliver  for  Tiden 
særlig  godt  besøgt,  og  man  ar- 
bejder for  at  danne  et  Børne- 
kor. Den  nye  Bestyrelse  i 
Uhgd.f.  har  som  første  store 
Maal  at  organisere  alle  Funktio- 
ner, M-Mænd,  Gleanerpiger,  Bi- 
kubepiger, ja,  maaske  Spejderne. 

En  Nyhed  til  Efterfølgelse?  To 
Hjem  er  stillet  til  Raadighed  for 
de  Unge  hver  Lørdag  Aften  til 
selskabeligt  Samvær,  Øvelser  og 
Leg,  Man  medbringer  selv  til 
Fortæringen  og  hygger  sig  iøv- 
rigt,  som  man  lyster  i  den  ide- 
elle  »Week-End-Hytte«. 

Aarhus.  De  to  nye  Missionærer 
(se  Side  55)  er  ankommet  og 
bidrager  ivrigt  til  at  bringe  for- 
nyet Aktivitet  til  Grenen.  Møde- 
deltagelsen i  Organisationerne 
viser  stærk  Fremgang.  Ungdoms- 
foreningen var  den  11.  Februar 
paa  Besøg  i  Ole  Rømer-Obser- 
vatoriet, en  interessant  og  lære- 
rig   Oplevelse. 

Esbjerg.  Der  synes  igen  at 
være  nogen  Fremgang  efter  en 
Tids  »Staaen  stille«.  Den  19.  Ja- 
nuar afholdtes  en  smuk  Afskeds- 
fest for  Søster  Løvendahl,  hvor- 
til alle  Grenens  bedste  Kræfter 
var  mobiliserede.  Der  indledtes 
med  en  højtidlig  Afdeling  slut- 
tende med  Beskikkelse  af  Mis- 
sionæren, hvorefter  en  munter 
Afdeling  begyndte.  Det  blev  en 
dejlig  Fest,  som  sikkert  vil  blive 
et  kært  Minde  for  Søster  Løven- 
dahl. 

Missionærerne.  Soster  Anne 
Jessen  og  Ældste  Jes  P.  Jessen 
afløstes  hæderligt  fra  en  god 
Mission  den  15.  Februar. 


Kobenhavn.  Skæbnen  vilde,  at 
vor  Missionær,  Soster  Karen 
Margrethe  Jensen  fik  to  Af- 
skedsfester. Den  minderige  27. 
Januar  lykkedes  det  en  Flok 
Søskende  mellem  to  Alarmer  at 
naa  Priorvej,  men  alligevel  ene- 
des man  om  paa  Grund  af  For- 
holdene at  afholde  ny  Fest  to 
Dagre  senere.  Ogr  som  om  det 
var  til  QenKæld  for  Aflysningen 
blev  det  en  af  de  faa  helt  vel- 
lykkede, højtidelige  Begivenhe- 
der. 

hen  (>.  Februar  indviedes  uen 
genvundne  Halvdel  af  vor  »lille 
Sal«  ved  en  uhøjtidelig;  Danse- 
Aften  med  forskellig  Optråden. 
Og  siden  benyttes  Salen  til  alk- 
Møder. 

Odense.  Søndagsskolen  havde 
forsøgt  at  gøre  et  Fremstod  ved 
at  uddele  trykte  Indbydelser  til 
Filmen  »Kongernes  Konge«,  som 
vistes  Søndag  den  7.  Februar. 
Resultatet  var  det  overvældende, 
at  der  mødte  85  Børn  mod  nor- 
malt 1G.  lait  var  der  98  tilstede, 
alt,  hvad  der  overhovedet  kunde 
rummes  i  Mødesalen.  Nu  haaber 
vi,  at  Børnene  ogsaa  kommer, 
naar  der  ikke  vises  Film.  En 
Annonce  og  en  lille  fin  Tryksag 
har  ogsaa  givet  Resultater  ved 
Aftenmødet. 

Aalborg.  Søster  Ellen  Hansen 
fyldte  den  21.  Februar  65  Aar. 
Hjertelig  Tillykke. 

Aarhus.  Søster  Karen  Nielsen, 
f.  26.  Oktober  1857,  døbt  23. 
Juni  1883  døde  den  10.  Februar. 
Ære  være  hendes  Minde. 

Kobenhavn.  Georg  Walther 
Warnsdorf  Knudsen,  f.  14.  Dec. 
1941,  Søn  af  Waldemar  Cornelius 
Knudsen  og  Mary  Johansen 
Knudsen,  blev  den  7.  Februar 
velsignet  af  Missionspræsident 
Orson  B.  West. 

Kobenhavns  Distrikt.  Broder 
Niels  Chr.  Børgesen,  Helsingør, 
fyldte  den  13.  Februar  70  Aar. 
Hjertelig     Tillykke. 

Randers.  Grensiorstander  Ma- 
rius Poulsen  blev  den  31.  Ja- 
nuar afløst  on  efterfulgt  af  Ene- 
vold Nielsen. 

Sandheden  om  Mormonerne  III. 

Udspringende    fra     disse    guddommelige     Personligheders 

Nærværelse  findes  en  »Aand«,  som  »opfylder  det  uendelige 
Rum.«  Det  Lys,  der  findes  i  alt,  som  giver  alt  Liv,  som  er 
den  Lov,  hvorefter  alt  regeres,  netop  (inds  Kraft.«  (Pagtens 
Bog  88:  6  7).  Dette  er  »Sandliedens  Lys,  som  oplyser  hvert 
Mennesker,  der  kommer  til  Verden«  (.lohs.  I  :  9)  kaldes  ogsaa 
»det  Lys«,  som  er  Menneskenes  Liv«  (Johs.  1:  4;  8:  13). 
Denne  Aand  er  Gud  iboende  Verden  (Pagtens  Bog  88:  7 — 
13);  er  alt  bevidst,  aiseende,  alvidende,  gennemtrænger  alt, 
har  alle  Guds  Egenskaber  or  Kendetegn  undtagen  Skikkelse; 
Og  findes  i  alle,  som  stræber  frem  mod  lignende  fuldkommen 
Lje  og  Ly  Ide  af  den  guddommelige  Natur. 

OM  MENNESKET. 

Det  er  Guds  Gerning  og  Ære  at  tilvejebringe  Udødelighed 
og  evigt  Liv  for  Mennesket.  Væsentligt  herfor  er  den  uad- 
skillelige Forening  af  Aand  og  Element,  Aanden  og  dets  legem- 
lige Klædebon,  og  som  udgør  den  fuldkomne  Sjæl.  (Pagtens 
Bog  88:  15 — 16;  93.  Kap.).  Derfor  Menneskets  Jordeliv  og 
dets  Erfaringer  ved  brudte  Harmonier;  dets  Død  og  dets 
Opstandelse,  hvad  der  altsammen  er  nødvendigt  for  dets 
Fremgang,  for  at  det  kan  erholde  den  Kundskab  og  Visdom, 
som  alene  saadanne  Erfaringer  kan  give.  Mennesket  finder 
sig  selv,  og  viser  sig  værdig  til  dette  evige  Maal  af  Herlig- 
hed, som  det  er  Guds  Øjemed  at  skænke  det;  eller  det  lærer 
gennem  manglende  Evne  til  at  leve  efter  Guds  Hensigter,  at 
det  maa  forblive  i  mindre  Grader  af  Herlighed,  i  Planer,  der 
harmonerer  med  dets  begrænsede  Evner  eller  dets  Uvillighed 
til  at  gøre  Fremskridt.  I  vor  Faders  Hus  er  der  mange 
Boliger  med  uendelige  Grader  af  Herlighed,  af  hvilke  Solen, 
Maanen  og  Stjernerne  i  al  deres  uendelige  Klarhed  betegnes 

som  typiske. 

(Fortsættes) 

Birgithe  Løvendahl 


Vi  har  atter  den  store  Glæde  at  kunne  meddele  Kirkens 
Medlemmer,  al  endnu  to  Missionærer  er  blevet  kaldet  til  at 
virke  i  Den  danske  Mission,  idet  Sø- 
strene Birgithe  Løvendahl,  Esbjerg, 
og  Karen  Margrethe  .lensen,  Køben- 
havn, blev  beskikket  til  deres  hellige 
Kald,  henholdsvis  den  19.  og  29.  Ja- 
nuar 1943  ai  Præsident  Orspn  15. 
West.  Begge  Afskedsfester  for  de  to 
Misionærer  /ormede  sig  som  en  smuk 
Hyldest   ti!   de   to  Søstre. 

I  Øjebliket  arbejder  fire  Missionærer 
i  Danmark,  et  smukt  Resultat,  naar  man 
tag>er  'liden  og  Forholdene  i  Be- 
tragtning. Vi  haaber  inderligt,  at  det 
maa  lykkes  os  at  blive  i  Stand  til 
yderligere  at  sende  Missionærer  ud 
at  prædike  Jesu  Kristi  Evangelium. 

Begge  vore  nye  Missionærer  har  et 
Vidnesbyrd  om  det  gengivne  Evange- 
liums Guddommelighed  og  bærer  med 
Glæde  dette  Vidnesbyrd  til  alle  Men- 
nesker. 

Vi  ønsker  Søster  Løvendahl  og  Søster 
Jensen  Glæde  og  Lykke  i  deres  Arbejde  og  beder  Herren 
velsigne  dem,  saa  at  de  maa  være  i  Stand  til  at  udfore  no- 
get virkeligt  for  hans  Sag. 


Karen  Margrethe  Jensen 


Foraarskonferencerne. 

Konferencerne  i  dette  Fora  ar  vil  blive  afholdt  saaledes: 

Odense 4.  og  5.  April 

Aarhus 9.,  1 1.  og  12.  April 

Esbjerg 16.,  18.  og  19.  April 

Aalborg  23.,  25.  og  26.  April 

København 30.  April,  2.  og  3.  Maj 

Qør  Konferencerne  i  Aar  til  de  største  og  bedste,  der  endnu  er  ajholdt. 
Hver  Konference  en  aande/ig  Fest! 

Orson  B.  West 

Schalom    Asch  : 

NAZARÆEREN. 


(Fortsat) 


Bagefter,  naar  jeg  atter  og  atter  tænkte  paa  denne  Scene 
i  Ternplet,  som  jeg  havde  set  med  mine  egne  Øjne,  kunde 
jeg  ikke  rigtig  forstaa,  hvad  der  var  sket.  Jeg  kunde  ikke 
forstaa,  hvordan  det  kunde  være,  at  de  havde  tilladt  ham  at 
gøre  disse  Ting,  at  ikke  een  Mand  havde  vovet  at  løfte  en 
Haand  imod  ham,  og  at  han  i  Løbet  af  et  Par  Minutter  var 
blevet  Eneherre  i  alle  Templets  Forgaarde.  Opsynsmændene, 
som  vogtede  deres  Rettigheder  i  Templet,  som  om  de  havde 
faaet  dem  overdraget  direkte  af  Guds  Haand,  og  som  hver- 
ken tog  Hensyn  til  Gammel  eller  Ung  i  den  strenge  Ud- 
øvelse af  deres  Myndighed,  brød  sammen,  flygtede  ind  i 
Krogene  og  overlod  Forgaardene  til  ham.  Selv  de  romer- 
ske Vagter,  som  vogtede  med  ond  Utaalmodighed  paa  et- 
hvert Paaskud,  som  kunde  forsvare,  at  de  drog  deres  Bred- 
sværd, stod  uden  at  røre  sig,  gnavne,  forbavsede  og  saa  paa 
Tumulten  uden  at  modtage  nogen  Kommandoord  af  deres 
Officerer,  som  skammede  sig  for  at  røbe  den  Skræk,  der 
havde  grebet  dem.  Det  saa  ud,  som  om  Rabbineren  fra 
Galilcea  nu  blot  behøvede  at  vende  sig  imod  dem,  og  de 
vilde  flygte  fra  deres  Poster.  Og  i  det  Øjeblik  fyldtes  vore 
Hjerter  med  skælvende  Haab,  thi  vi  saa  Frygt  i  Romernes 
Øjne! 

Men  nu  var  Meddelelsen  om  disse  Begivenheder  naaet  til 
de  inderste  Forgaarde  og  helt  op  til  Alteret,  thi  Templets 
høje  Embedsmænd  kom  ud  derindefra.  Skatmestre  og  Skrift- 
kloge og  Sangere  styrtede  fra  de  Tjenester,  de  havde  for- 
rettet paa  denne  travle  Dag.  Blandt  dem  var  Hanans  Søn- 
ner: Eliezer,  den  ældste,  i  Purpurkaaben,  som  viste,  at  han 
engang  havde  været  Ypperstepræst,  og  Jochanan,  den  næst- 
ældste Søn,  ogsaa  i  en  Purpurkaabe,  Symbolet  for  den 
første  Embedsmand  efter  Ypperstepræsten,  Josef  Kaifa:  hans 
Skæg,  som  var  arrangeret  paa  syrisk  Vis,  hang  som  en 
Klokke  ned  over  hans  Kjortel,  og  en  taarnformet,  hvid 
Hovedbeklædning  sad  paa  ham  som  en  Krone.  Der  kom 
ogsaa  hans  Brødre:  Templets  Skatmester  Teofilus  og  Mat- 

tathias,  som  havde  Opsyn  med  Kamrene  med  Klæder,  Kar, 
Træ,  Olier  og  Redskaber;  ogsaa  den  yngste  af  de  fem 
Brødre,  Hanan  ben  Hanan,  som  administrerede  de  smaa 
Offergaver,  som  blev  solgt  i  Forgaardene,  ok  andre  gejst- 
lige Foretagender.  Alle  var  de  i  Embedsdragt,  ok  omkring 
dem  flokkedes  de  mindre  Embedsmænd  ok  en  Skare  gejst- 
lige Neofytter,  som  i  deres  Hænder  bar  Karrene  fra  Guds- 
tjenesten, Ildskovlene,  Askebakkerne,  Røgelseslamperne, 
som  de  havde  benyttet  eller  renset  som  Forberedelse  til 
Højtiden.  De  stod  paa  den  høje  Trappe,  som  førte  ind  til  de 
indre  Rum,  med  Forféerdelse  malet  i  deres  Ansigter.  De 
saa  den  Ødelæggelse,  Rabbineren  fra  Nazareth  havde  for- 
voldt blandt  Duekræmmerne  og  Vekselererne,  de  væltede 
Borde,  de  spredte  Mønter;  de  saa  Midtpunktet  for  denne 
'Tumult,  med  Rebet  i  Haanden,  og  den  begejstrede,  jublende 
Mængde,  som  vendte  deres  Ansigter  imod  ham,  hungrige 
forventningsfulde  og  glade.  Den  Stemning,  som  beherskede 
den  samlede  Mængde,  forplantede  sig  til  Embedsmændene, 
og  man  kunde  se  paa  deres  Ansigter,  at  deres  Hjerter  ban- 
kede: Frygten  for  Gud  var  ogsaa  over  dem,  som  om  de 
havde  set  noget  overnaturligt  og  ikke  kunde  tro  deres 
Øjne.  Selv  gennem  deres  Flok  gik  en  mærkelig,  begejstret 
Mumlen  som  af  Forundring  over  denne  Mands  Dristighed 
og  Selvsikkerhed.  Der-es  blege,  forskræmte  Ansigter  og  deres 
skælvende  Skæg  viste,  at  de  var  grebet  af  Uvished.  Kun  een 
af  dem,  den  yngste  af  de  ypperstepræstelige  Brødre,  Hanan 
ben  Hanan,  bed  sig  i  Læben  af  Raseri  og  styrtede  frem. 
Vi  saa,  hvordan  hans  Ansigt  midt  i  det  tætte,  sorte  Skæg, 
som  skinnede  af  Salve,  fyldtes  af  Blod;  thi  dette  var  et 
Overfald  paa  hans  Omraade,  hans  speeielle  Enemærker, 
som  den  ukendte  Rabbiner  fra  Provinsen  havde  vovet  at 
krænke.  Alle  Hjerter  hørte  op  at  slaa,  da  disse  to  Magter 
stod  overfor  hinanden:  Rabbineren  fra  Nazareth,  som  kun 
havde  et  Reb  i  sin  Haand,  saa  op  paa  det  forsamlede  Præ- 
steskab, og  de,  Templets  højeste  Embedsmænd,  i  deres  re- 
ligiøse og  civile  Embedsdragter,  omgivet  af  deres  Magts 
Hærskarer,   saa   paa  ham.  (Fortsættes  i  næste  Nr.) 

Den  kvindelige  Hjælpeforening. 

SYNGENDE    MØDRE. 


pen  17.  Maris  er  det  Den 
kvindelige  Hjælpeforenings  101- 
aarige  Fødselsdag.  Mine  Tanker 
gaar  tilbage  til  den  Tid,  jeg  var 
bosat  i  Salt  Lake  City;  især 
dvæler  mine  Tanker  ved  Den 
kvindelige  Hjælpeforenings  Kon- 
ferencer, der  afholdtes  i  Taber- 
naklet. Da  var  Tabernaklet  fyldt 
til  sidste  Plads.  Ved  den  Lej- 
lighed samledes  Søstrene  fra  hele 
U.S.A.  for  at  tage  Del  i  Konfe- 
rencen. Ogsaa  Den  kvindelige 
Hjælpeforenings  Sangkor,  de  saa- 
kaldte  Singing  Mothers,  samledes 
ved  denne  Lejlighed  for  at  ud- 
fore et  Program.  Ofte  kunde  man 
tielle  op  mod  8 — 9  Hundrede 
Singing  Mothers,  som  deltog  i 
Programmet. 

Hvilket  vidunderligt  Syn  at 
skue  —  naar  disse  Syngende 
Mødre,  der  alle  var  klædt  i  hvide 
Bluser  og  mørke  Nederdele, 
rejste  sig  for  at  synge  Zions 
skønne  Sange.  Vi  følte  det  som 
om  et  Brus  fra  Himlens  Sale 
omgav  os;  vi  følte  os  opløftet 
og  lykkelige  ved  at  tilhøre  Kristi 
sande  Kirke. 

Jeg  erindrer  ogsaa  30  Søstre 
fra  Gunnison  Stake.  De  rejste 
omkring  til  de  forskellige  Wards 
og  sang  ved  Ward-Konferencer- 
ne;  blandt  andet  besøgte  de 
Mauti  Tempel,  hvor  de  ogsaa 
sang.  Disse  Søstre  ofrede  baade 
Tid  og  Penge  ene  og  alene  for 
at  glæde  andre  med  Sang  og 
Musik. 

Ved  Fastemøderne  møder  Sing- 
ing Mothers  ogsaa  —  for  at 
synge.  Det  gør  Fastemøderne 
højtidelige,  og  man  oplever  vir- 
kelig en  aandelig  Fest,  som  faar 
en  til  at  længes  efter  næste  Maa- 
neds  Fastemøde. 

Naar  jeg  sammenligner  Den 
kvindelige  Hjælpeforenings  Orga- 


nisation i  Amerika  med  den  i 
Danmark,  har  jeg  ofte  tænkt  — 
hvorfor  er  Singing  Mothers  ikke 
blevet  organiseret  i  Danmark? 
Selvom  vi  ikke  er  saa  mange 
i  Danmark  som  i  Amerika,  kan 
vi  udføre  lige  saa  smukt  et  Ar- 
bejde. Sang  og  Musik  udfylder 
dog  en  væsentlig  Del  af  Tiden 
ved  vore  Møder,  hvorfor  kan 
Søstrene  saa  ikke  \cere  med  til 
at  skabe  lidt  Feststemning?  Pet 
beset  ■ —  er  der  maaske  lige  saa 
mange  bleven. omvendt  til  Evan- 
geliet ved  Sangens  Magt  som 
ved  Talens. 

Det  skønne  Arbejde,  der  paa- 
hviler  Den  kvindelige  Hjælpe- 
forening, bør  mange  flere  Kvin- 
der faa  Øjnene  op  for.  Der  er 
endnu  meget  Arbejde,  som  bør 
gøres  —  og  kan  gøres. 

Men  Arbejderne  er  faa.  Der 
er  kun  faa,  der  er  villige  til  at 
udføre  et  virkeligt  Arbejde  for 
Herrens  Sag.  Derfor  kalder  vi 
paa  alle  Kvinder  og  siger:  »Kom 
og  hjælp  os  med  at  udføre  Ar- 
bejdet i  Den  kvindelige  Hjælpe- 
forening, og  De  vil  aldrig  for- 
tryde det!«  Ved  at  arbejde  for 
Herrens  Sag  udarbejder  man 
faktisk  sin  egen  Frelse.  Frelse- 
ren sagde  ved  en  vis  Lejlighed: 
»Hvad  1  gør  mod  en  af  mine 
mindste  smaa,  har  1  gjort  mod 
mig.« 

Derfor  kalder  vi  paa  jer,  kære 
Søstre!  Kom  og  vær  med  i  Ar- 
bejdet, at  Den  kvindelige  Hjælpe- 
forening maa  vokse  og  blive 
endnu  større,  ja,  i  Sandhed  vokse 
mere  end  den  har  gjort  i  de 
hundrede  og  et  Aar,  der  er 
gaaet. 

Maa  Gud  velsigne  jer  alle  til 
at  kunne  udføre  det  Kald.  1  er 
bleven  kaldet  til  at  udføre. 

Johanne  Østrup. 


SKal  Yi  lage 

Spejdersporten 


op? 


Første  Gang  jeg  hørte  dette  Emne  blive  diskuteret  inden 
for  Kirken,  var  i  Aalborg,  i  Aaret  1927.  Det  var  en  Aften 
til  Ungdomsmødet,  hvor  der  var  mødt  en  lille  Flok  Drenge 
op,  og  som  man  ikke  rigtig  vidste  hvad  man  skulde  stille 
op  med.  Men  en  Missionær,  Arthur  G.  Lund,  tog  Drengene 
med  ind  paa  Missionærværelset  og  fortalte  dem  om  sine 
Oplevelser  som  Spejder,  hjemme  i  Utah.  Drengene  var 
meget  begejstrede  og  man  blev  enige  om  at  danne  en 
Spejderpatrulje,  med  ham  som  Fører,  —  det  var  alt  saare 
godt,  for  nu  havde  man  noget,  Drengene  interesserede  sig 
for.  Men  desværre,  hvordan  det  gik  eller  ikke  gik,  det  ved 
jeg  ikke,  det  hele  varede  kun  ca.  2  Maaneder,  —  saa  stod 
man  der  igen  med  Spørgsmaalet  aabent,  —  hvad  skal  vi 
stille  op  med  Drengene. 

Men  nu  er  det  atter  blevet  aktuelt. 

I  et  Hæfte  Kirken  har  udgivet:  „Hvad  er  Mormonismen?" 
af  John  A.  Widtsoe,  har  jeg  fundet  følgende: 

„Spejderbevægelsen  er  under  Unge  Mænds  gensidige 
Uddannelsesforening's  Ledelse.  Chefen  for  Amerikas  Spej- 
derdrenge, F.  E.  West,  sagde  i  et  Erev  til  Sir  Hubert  S. 
Mårten,  Sekretær  for  „British  Boy  Scout  Association":  „Det 
er  interessant  at  lægge  Mærke  til,  at  Jesu  Kristi  Kirke  af 
Sidste  Dages  Hellige  fører  blandt  alle  de  forskellige  Kirker 
1  „Boy  Scouts  of  America".  Endvidere  har  vi  ikke  nogen 
Steder  i  vor  Organisation,  Forbindelse  med  en  bedre  Gruppe 
Mænd,  end  de,  der  findes  blandt  denne  Kirkes  Ledere. 

Bikubepigerne  udgør  en  Organisation  tilsvarende  Spejder- 
drengene, titusinder  af  Piger  er  tilknyttet  denne  Virksomhed"- 

Altsaa  i  Utah  har  de  Spejdere,  som  der  endda  bliver  lagt 
Mærke  til  blandt  tusinder  af  andre  Spejdere. 

Nu  er  Spørgsmaalet,  —  skal  vi  tage  Spejdersporten  op? 

Den  22.  Februar  1919  aflagde  jeg  Spejderløftet: 


Jeg  lover  paa  min  Ære  efter  bedste  Evne 
at  være  tro  mod  Gud  og  mit  Fædreland, 
at  være  hjælpsom  mod  alle  Mennesker  og 
at  holde  Spejder/oven". 


og  saa  var  jeg  Spejder,  og  det  blev  en  lang,  lang  Række 
af  herlige  Oplevelser  igennem  mine  Drengeaar  og  senere 
som  Fører,  imellem  gode  Kammerater  i  Troppen,  og  ude 
i  fremn/ede  Lande,  blandt  Alverdens  farvede  Spejderbrødre, 
der  trods  den  store  Forskel  i  Hudfarve  og  Mentalitet  var 
knyttet  sammen  ved  det  samme  Spejderløfte. 

Det  er  ikke  nemt  med  faa  Ord  at  forklare,  hvad  Spejder- 
sport egentlig  er.  Men  een  Ting  er  sikkert:  det  er  noget 
vidunderligt!  —  noget,  Millioner  af  Drenge  over  den  hele 
Jord  begejstrede  er  med  i,  noget,  som  fylder  deres  Fritid 
med  godt  Humør  og  som  har  givet  dem  høje  Idealer  at 
kæmpe  for,  og  bragt  Eventyr  og  Romantik  ind  i  Hverdagen. 

Lejrlivet,  Marchturene,  Møderne,  Kammeratskabet  og 
Aftenandagterne  i  Lejren  omkring  Baalet,  —  ja,  alt  det 
er  noget  som  kan  fange  enhver  sund  Dreng  helt,  —  og 
alt  dette  er  jeg  glad  for  at  have  været  med  i,  det  har 
givet  mig    mange  lykkelige  Timer. 

Og  nu  kan  jeg  tænke  mig  den  lille  Flok  af  Drenge  fra 
vores  Kirke  deltage  i  alt  dette,  for  vi  vil  jo  gerne,  at  de 
glade  og  frejdige  skal  gaa  deres, Manddomstid  imøde,  — 
den  Tid  som  vi  jo  venter,  at  de  af  et  taknemligt  Hjerte 
giver  i  Kirkens  Tjeneste. 

Henning  Fanø. 


Vi  hører  gerne  Læsernes  Mening  herom.  Skriv  til  Stjernens  Re- 
daktion, Priorvej  12,  København  F.,  senest  den  15.  Alle  Udtalelser 
vil  blive  overgivet  Missionspræsidenten  og  Ungdomsforeningernes 
Hovedbestyrel  ser. 

Hans  Nielsen  Ogaard 


^Pionererne  fortæller. . . 

111.  Hans  Nielsen  Ogaard,  København. 

Hans  Nielsen  Ogaard  er  Ge- 
nealog!  Det  turde  være  kendt 
over  hele  Missionen.  Det  er  en 
Kendsgerning,  at  ligemeget, 
hvad  man  begynder  at  tale 
med  Broder  Ogaard  om,  saa 
vil  man  altid  ende  med  Slægts- 
forskning og  Arbejde  for  de 
Døde.  Man  kender  det,  og  ,, 
man  holder  af  ham  for  det. 
Det  er  jo  saa  dejligt,  at  se 
nogen  gaa  op  i  sine  Inter- 
eser  og  sit  Arbejde.  Og  Bro- 
der Ogaard  gør  det. 

For  nylig  blev  Ogaard  af- 
løst i  sin  Stilling  som  Præsi- 
dent for  Genealogisk  Forenings  Hovedbestyrelse,  og  det 
kun,  fordi  han  selv  syntes,  at  der  skulde  yngre  Kræfter 
til:  Broder  Ogaard  fylder  den  4.  Marts  80  Aar. 

»Jeg  maa  vel  hellere  faa  med,  at  jeg  var  ved  Militæret 
—  jeg  kom  i  1883  til  Ingeniørregimentet  og  var  her  i  20 
Aar,  sidst  var  jeg  Oversergent.  Saa  tog  jeg  min  Afsked  for 
at  blive  Økonom  ved  Ingeniørkasernen«. 

»Hvordan  blev  De  saa  Mormon?« 

»Vi  havde  jo  flere  Piger  i  Marketenderiet,  og  jeg  var. 
langt  fra  altid  tilfreds  med  dem.  Saa  en  Dag  fik  jeg  en, 
som  senere  viste  sig  at  være  Mormon «. 

Og  Broder  Ogaard  fortæller  videre,  hvorledes  den  unge 
Pige  viste  sig  at  være  langt  dygtigere  end  nogen  tidligere, 
og  at  baade  Ogaard  og  hans  Hustru  lærte  at  sætte  Pris 
pa  hende.  Da  hendes  syge  Søster  efter  en  Salvelse  blev 
fuldstændig  helbredt,  varede  det  ikke  længe,  før  Søster 
Ogaard  lod  sig  døbe. 

Nu  kom  Missionærer  og  Søskende  i  stort  Antal  til  Ka- 
sernen, især  om  Lørdagen,   hvor  der  holdtes  aabent  Hus   i 

den  store  Lejlighed  — .  Men  en  skønne  Dag  fik  Sogne- 
præsten Nys  om,  at  Mormonerne  »huserede«  paa  Kasernen, 
han  gik  til  Kommandanten,  og  Kommandanten  gik  til 
Ogaard.  Det  resulterede  i  et  Skænderi,  fordi  Broder  Ogaard 
nægtede  at  afskedige  Pigen,  der  havde  røbet  sig  ved  at 
give  et  af  Kirkens  Skrifter  til  en  Mand,  som  delte  det  lokale 
Kirkeblad  ud  — !  Nogle  Dage  senere  modtog  Ogaard  sin 
Opsigelse!   Og  kort  efter  lod  han  sig  døbe! 

Broder  Ogaard  spekulerede  ikke  længe.  Snart  efter  var 
han  paa  Vej  med  hele  sin  Familie  til  Amerika,  hvor  de 
bosatte  sig  i  Brigham  City  i  Utah. 

»Byen  der  er  som  en  hel  Frugthave  med  især  Abri- 
koser og  Ferskener,  men  ogsaa  mange  andre  Frugter.  Der 
var  dengang  4 — 5000  Indbyggere.  Jeg  købte  en  Have,  og 
der  byggede  jeg  selv  mit  Hus!  Det  var  i  1908  og  vi  boede 
der  indtil  min  Hustru  døde  i  1922.  Mine  Børn  er  kommet 
godt  i  Vej  derovre.  Den  ældste  Datter  er  gift  med  en  dansk 
Bygningsentreprenør,  2  af  Drengene  er  ved  Jernbanerne  og 
den  trejiie  er  Afdelingsleder  i  en  Bank «. 

Broder  Ogaard,  der  allerede  i  Damark  havde  interesseret 
sig  for  Slægtsforskning,  blev  i  1920  indsat  som  Raadgiver 
i  den  første  genealogiske  Bestyrelse  i  Brigham  City  og 
snart  efter  som  Præsident  for  den.  Og  da  han  i  1925  blev 
sendt  paa  Mission  til  Danmark  var  det  med  det  genealogiske 
Arbejde  som  særlig  Opgave. 

Broder  Ogaard  var  efter  Missionen  kun  6  Maaneder  i 
Amerika.  Forholdene  gjorde,  at  han  vendte  tilbage  til  Dan- 
mark og  bosatte  sig  her,  hvor  han  nu  virker  som  Genealog. 
Han  har  saaledes  i  40  Aar  arbejdet  med  Genealogi  og  op- 
giver at  han  har  optegnet  mellem  500  og  550  Slægtsregistre 
i  Amerika  og  Danmark,  med  hver  mellem  100  og  1200  Navne! 

Vi  slutter  med  at  spørge:  »Er  De  tilfreds  med  Forhol- 
dene,  rent   kirkeligt   set,   herhjemme?« 

Og  den  80-aarige  svarer:  »Jo — o,  —  der  skulde  bare 
nogle  flere  unge  ind,  —  det  er  de  Unge,  der  skal  arbejde 
i  vor  Kirke «.  JS. 

SKANDINAVIENS  STJERNE,  Organ  for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

